Chambre de travail

D'Chambre de travail (och alt Aarbechterkummer) war bis 2008 déi lëtzebuergesch Beruffschamber vun den Aarbechter.

 Historique 
De 26. November 1919 huet den Deputéierten Nicolas Jacoby (Rietspartei) e Projet de loi deposéiert iwwer d'Grënnung vun enger gewielter Aarbechterkummer. Obwuel de Projet gréisstendeels op engem Dokument vun der Commission extraordinaire pour la sauvegarde des intérêts des ouvriers baséiert huet, war d'Akzeptatioun vum proposéierte Gesetzestext an de Reie vun der sozialistescher Oppositioun net ganz grouss. Den Text gouf schlussendlech awer mat 23 „Jo” géint 8 „Nee”-Stëmmen an 3 Abstentiounen ugeholl an den 10. Juli 1920 gouf d'Gesetz vum 28. Juni 1920 iwwer d'Grënnung vun enger Chambre de travail op Walbasis am Mémorial publizéiert.

Dat Gesetz gouf awer aus verschiddene Grënn, absënns well et Problemer gouf fir Wielerlëschten opzestellen, net an där Form ëmgesat an 1924 duerch dat neit Gesetz iwwer d'Beruffschamberen ofgeschaaft an ersat. Mat deem Gesetz vum 4. Abrëll 1924 gouf zu Lëtzebuerg e Beruffschamber-System op eligibeler Basis opgebaut an et si fënnef Beruffschamberen an d'Liewe geruff ginn. Dozou hunn deemools och d'Chambre de travail an d'Chambre des employés privés gehéiert. Op der Säit vum Salariat war déi éischt fir d'Aarbechter an déi zweet fir d'Privatbeamten zoustänneg.

No Tripartite-Gespréicher si sech d'Regierung an d'Sozialpartner am Abrëll 2006 eens gi fir de Statut vun de Privatbeamten ( « employés privés ») mat deem vun den Aarbechter ( « ouvrier ») zesummenzeschloen a fir en Eenheetsstatut ( « statut unique ») fir all Salariéen aus dem Privatsecteur anzeféieren.

Den 1. Januar 2009 koum et op Basis vum Gesetz vum 13. Mee 2008 iwwer d'Aféierung vum Eenheetsstatut fir Salariéeën am Privatsecteur zu enger Fusioun vun der Chambre de travail mat der Chambre des employés privés aus där d'Chambre des salariés (CSL) ervirgaangen ass.

 Presidenten 

+AarbechterkummerPeriodPresident1925 - 1928Léon Weirich1928 - 1940Barthélemy Barbel......1945 - 1947Barthélemy Barbel1947 - 1949Jean Fellens1949 - 1964Dominique Baum1964 - 1965Nicolas Mannes1965 - 1969Albert Cremmer1969 - 1973Joseph Haupert1973 - 1974Jean Klein1974 - 1979Sesto Catani1979 - 1984Mathias Schmitz1984 - 1988Georges Wotipka1988 - 1988Ady Faber1988 - 1998Pierrot Adamy1998 - 2008Henri Bossi

 Kuckt och 
 Beruffschamber
 Sozialwalen

 Literatur 
 Chambre de travail Luxembourg, Arbeiterkammer: 75e anniversaire: 1924 - 1999. [réd.:] Denis Scuto, Marc Wagener ; collab.: Ben Fayot, Paul Feltes]. [Luxembourg]: Chambre de travail, 1999.

Kategorie:Beruffschamberen zu Lëtzebuerg
Kategorie:Ëffentlech Etablissementer zu Lëtzebuerg